食晏時冇乜得揀，行過呢到即管試一下。叫咗坑腩魚旦撈麵，因為要坑腩所以要加3蚊。麵一送到知道有可能出事:事關冇特別吩咐，個麵竟然冇走蠔油，但係牛腩本身d味道就"遮"住晒;食落牛腩好淋，但淋得嚟有少少奇怪感覺，好似爛晒咁，變咗冇乜口感，味道唔算差唔算好，總括嚟講牛腩唔突出，要加三蚊唔抵；麵就真係麻麻:有梘水味同埋有少少發脹，麵身唔夠爽口；魚旦較為可取，有魚味但係唔屬於彈牙個隻。食品水準令我有少少失望。